Knut Rasmussen

Knut Rasmussen (født 1938) er en norsk lege og professor ved Universitetet i Tromsø.

Rasmussen er utdannet cand.med. fra Universitetet i Bergen og avla i 1976 den medisinske doktorgrad.«Knut – en skeptisk optimist», Tidsskrift for Den norske legeforening, nr. 20, 2012. Han er spesialist i indremedisin og hjertesykdommer. 

Fra 1974 arbeidet Rasmussen ved Universitetssykehuset i Nord-Norge der han var ved Hjertemedisinsk avdeling og bidro til utviklingen av det kardiologiske behandlingstilbudet. Samtidig var han tilknyttet Universitetet i Tromsø, der han i årene 1986 til 1989 var dekanus ved Det medisinske fakultet.

Rasmussen har vært opptatt av medisinsk etikk og ledet fra 1990 til 1998 Den norske lægeforenings etiske råd.

Kongen utnevnte i 2005 Rasmussen til ridder av 1. klasse av St. Olavs Orden for «for hans samfunnsgavnlige innsats.»«Knut Rasmussen», kongehuset.no.

 Bokutgivelser 
 Knut Rasmussen: Helsemoral og umoral, Oslo: Universitetsforlaget, 2010
 Kolbjørn Forfang og Knut Rasmussen: Det norske hjerte. Norsk hjertemedisins historie, Oslo: Universitetsforlaget, 2007

 Referanser 

 Eksterne lenker  

Kategori:Norske medisinprofessorer
Kategori:Norske leger
Kategori:Kardiologer
Kategori:Professorer ved Universitetet i Tromsø
Kategori:Riddere av 1. klasse av St. Olavs Orden
Kategori:Fødsler i 1938